- Ես նման կարգի կանխատեսումներ անել չեմ կարող, բայց մի բան հստակ կարող եմ ասել. տարբեր ժամանակներում տարբեր վերլուծաբաններ ենթադրություններ են արել Սերժ Սարգսյանի եւ Ռոբերտ Քոչարյանի միջեւ ինչ-ինչ հակասությունների մասին։ Եւ ենթադրում եմ որ նման անհեթեթ վերլուծություններ էլի կլինեն։ Պաշտոնապես հայտարարում եմ, որ այդ երկու գործչին կապում է ոչ միայն աշխատանքն ու միասին անցած պատերազմական ճանապարհը, այլ նաեւ այնպիսի ընկերական ու բարեկամական հարաբերություններ, որ երբեւէ, ոչ մի պարագայում նրանց միջեւ որեւէ հակասություն որեւէ հարցի շուրջ լինել չի կարող։ Ես բացառում եմ, որ Հայաստանում ինչ-որ արտահերթ պրոցեսներ կարող են լինել նրանց միջեւ եղած, իբր, հակասությունների պատճառով։ Նրանք գաղափարական համախոհներ են ու մտերիմներ, որոնց ընկերությունը 25 տարուց ավելի է, եւ դա այնպիսի ընկերություն է, որը երբեք եւ ոչ մի բանով սասանվել չի կարող։ Ուստի, եթե ինչ-որ քաղաքական վերլուծաբաններ առաջիկայում եւս կփորձեն իրենց տեսությունները կառուցել Քոչարյան-Սարգսյան հորինված հակասության վրա, հերթական անգամ արժանանալու են այն մարդկանց քմծիծաղին, ովքեր հրաշալի տեղյակ են նրանց իրական հարաբերություններից։